TEHNISKĀ SPECIFIKĀCIJA
Atklātam konkursam

[bookmark: _Hlk165294778][bookmark: _Hlk178067909]“Metodisko materiālu izstrādes un mācību “Labklājības nozares Eiropas Savienības fondu investīciju sociālās un ekonomiskās ietekmes novērtēšana un iznākuma, rezultāta un ietekmes rādītāju definēšana” organizēšanas iepirkums”

1. Mērķis
Veikt metodisko materiālu un tehniskā risinājuma izstrādi labklājības nozares Eiropas Savienības (turpmāk – ES) fondu investīciju sociālās un ekonomiskās ietekmes novērtēšanai un iznākuma, rezultāta un ietekmes rādītāju definēšanai, tostarp izmantojamiem rādītājiem, pieņēmumiem un datu avotiem un indikatoru algoritmiem, un nodrošināt mācības par šo metodisko materiālu un tehniskā risinājuma praktisku izmantošanu. 
Metodiskie materiāli un mācības pilnveidos Labklājības ministrijas kā ES fondu atbildīgās iestādes funkciju izpildē iesaistīto darbinieku (līdz 30 darbinieki) profesionālo kompetenci, veicot ES fondu investīciju sociālās un ekonomiskās ietekmes uz tautsaimniecību novērtējumu un uzraudzības rādītāju (iznākuma, rezultātu un ietekmes rādītāju jeb indikatoru un to vērtību) definēšanu specifiski labklājības nozares ES fondu investīcijām.

2. Darba apjoms (turpmāk tekstā – nodevumi)
2.1. [bookmark: _Ref108519345] Izstrādāt metodiskos materiālus, tehnisko risinājumu un nodrošināt mācības par metodisko materiālu un tehniskā risinājuma praktisku izmantošanu saskaņā ar šādām prasībām:
2.1.1. prasības metodiskajiem materiāliem un mācību programmas saturam:
2.1.1.1. nodarbinātības un sociālās iekļaušanas veicināšanas pakalpojumu ES fondu investīciju sociālās un ekonomiskās ietekmes novērtējuma metodes teorētiskais pamatojums, pieejas bāzes datu un pieņēmumu noteikšanā un praktiskie piemēri sociālās un ekonomiskās ietekmes monetāro vērtību noteikšanā;
2.1.1.2. nodarbinātības un sociālās iekļaušanas veicināšanas pakalpojumu ES fondu investīciju uzraudzības rādītāju – iznākuma rādītāju (output), rezultātu rādītāju (outcome), ietekmes rādītāju (impact) un to vērtību algoritmu definēšana – teorētiskais pamatojums un praktiskie piemēri; 

Metodisko materiālu un mācību programmas saturā veicama 2.1.1.1. un 2.1.1.2. apakšpunktā norādītās tēmas izvērtēšana katrā no šādām investīciju grupām: nodarbinātības veicināšana, sociālās iekļaušanas veicināšanas pakalpojumu attīstība un labklājības nozares institūciju veiktspējas stiprināšana, kā arī iekļaujams:
· vispārējs apskats par sociālās un ekonomiskās ietekmes monetāro izvērtēšanu un analīze, vai tā ir piemērojama visām labklājības nozares politikas jomām;
· izmaksu un ieguvumu analīzes aprēķinu modeļa[footnoteRef:1] piemērošana nodarbinātības  un sociālās jomas politikas investīcijām un izmantošana labklājības nozares ES fondu investīciju plānošanā; [1:  Publicēta Centrālās finanšu un līgumu aģentūras tīmekļa vietnē: https://www.cfla.gov.lv/lv/izmaksu-un-ieguvumu-analize ] 

· izmantojamās vismaz šādas datu analīzes metodes – sociālekonomiskās ietekmes izvērtēšanas metodes, kontrafaktuālā analīze, ekonometriskās prognozēšanas metodes izmantošana ES fondu investīciju ietekmes uz tautsaimniecību novērtēšanai, kā arī atšķirības starp metodēm un to iespējamo pielietošanu dažāda veida investīcijām;
· datu ieguves iespējas – datos balstītas sociālās un ekonomiskās ietekmes novērtēšanai nepieciešamo izejas datu pieejamība, izmantojamo datubāžu un informatīvo sistēmu identificēšana, datu kartējums un ceļš līdz datu pieejamībai (turpmāk – metodiskās norādes par datu ieguvi);
· sociālās un ekonomiskās ietekmes prognozēšanas un aprēķinu modelēšanas mehānisms, tostarp izmantojamie tehniskie risinājumi (datu analīzes rīki);
· sociālās politikas investīciju ietekme uz tautsaimniecību (piemēram, nodarbinātību, pabalstu izmaksu, uzņēmējdarbību, indivīda veselību jeb izdevumiem veselībai u.c.) un uz valsts budžeta ieņēmumiem/izdevumiem;
· vispārējs apraksts par sabiedrības un cilvēku fiziskās, psihiskās un sociālās drošības aspektiem; 
· vispārējs apraksts par labklājības nozares ES fondu investīciju uzraudzības rādītāju definēšanu, ņemot vērā sociālās politikas specifiku;
· pieņēmumu, indeksēšanas pieeju, bāzes datu, kā arī rādītāju vērtību  definēšanas tehnika, algoritmu izstrāde;
· pieņēmumu ietekme uz rezultātu vērtībām, pieļaujamās kļūdas amplitūda;
2.1.2. prasības tehniskā risinājuma (datu analīzes rīku) izstrādei: balstoties uz izstrādātajām metodiskajām norādēm par datu ieguvi, izstrādāt tehnisko risinājumu sociālās un ekonomiskās ietekmes novērtēšanai nepieciešamo bāzes datu ieguvei, uzkrāšanai un analīzei, kā arī nodrošināt mācības Labklājības ministrijas kā ES fondu atbildīgās iestādes ekspertiem par tehniskā risinājuma izmantošanu;
2.1.3. prasības mācību praktiskajai daļai: divu Labklājības ministrijas pārziņā esošu ES fondu investīciju pasākumu (piemēram, 4.3.5.2. pasākuma “Atbalsts paliatīvās aprūpes sistēmas pilnveidošanai” vai 4.4.1.2. pasākuma “Starpdisciplināra atbalsta izveide nemotivētām pilngadīgām personām ar garīga rakstura traucējumiem” un 4.3.3.1.pasākuma “Bezdarbnieku, darba meklētāju un bezdarba riskam pakļauto personu kvalifikācijas un prasmju paaugstināšana”) sociālās un ekonomiskās ietekmes novērtēšanu un iznākuma, rezultāta un ietekmes rādītāju definēšanu, t.sk. izmantojot piedāvāto tehnisko risinājumu;
2.2. [bookmark: _Hlk178340009]prezentēt nodevumus, atbilstoši tehniskās specifikācijas 2.1.1, 2.1.2. un 2.1.3. apakšpunkta prasībām (prezentācija PowerPoint vai citā formā) Labklājības ministrijas kā ES fondu atbildīgās iestādes pārstāvjiem.

3. Mācību nodrošināšana un norise:
3.1. pēc tam, kad Pasūtītājs un Izpildītājs ir vienojušies par pasākuma norises datumu, Izpildītājam ir pienākums nodrošināt apmācību norisi noteiktajā datumā;
3.2. mācību norise organizējama darba dienās laikā no plkst. 9:00 līdz 17:00;
3.3. mācību norises vieta - Labklājības ministrijas telpas Skolas ielā 28, Rīgā;
3.4. mācību dalībnieku uzaicināšanu, reģistrēšanu un kafijas pauzi nodrošina Pasūtītājs;


4. Nodevumu izstrādē izmantojamā informācija, kvalitātes un vizuālās identitātes prasības:
4.1. izvērtējuma izstrādē izmantojami dokumenti un to avoti (pētījumi, publikācijas, t.sk. ārvalstu, sociālās politikas jomu attīstības plānošanas dokumenti un normatīvie akti, statistika u.c.), t.sk. ES Padomes nodarbinātības un sociālās aizsardzības komitejas izstrādātās vadlīnijas ekonomiskās ietekmes novērtēšanai darba tirgū, nodarbinātības, sociālās aizsardzības un prasmju apguves ieguldījumos[footnoteRef:2]. [2:  Voluntary guiding principles for EU Member States for evaluating economic effects of reforms and investments in the labour market, skills and social policy domains, available: https://data.consilium.europa.eu/doc/document/ST-10779-2024-INIT/en/pdf ] 

4.2. nodevumu tekstam jābūt rakstītam saprotamā, literāri un gramatiski pareizā latviešu valodā ar paskaidrojumiem un atsaucēm, kā arī ar jēdzienu un saīsinājumu skaidrojumiem tā, lai nodevums ir saprotams, nodrošinot latviešu valodas pareizrakstības un vienota teksta stila ievērošanu, izvairoties no profesionāla žargona vai neatšifrētu saīsinājumu lietošanas, nodrošinot teksta saprotamību lasītājam neatkarīgi no nacionālā konteksta pārzināšanas pakāpes:
4.2.1. teksta izklāstam jābūt strukturētam, teksta daļām un sadaļām kopsaistītām;
4.2.2. izmantotajiem datiem jāsniedz interpretācija un analīze, kuru ietvaros izteiktiem argumentiem un secinājumiem jābūt skaidri un izvērsti pamatotiem;
4.2.3. atsaucēm jābūt noformētām vienotā stilā, atbilstoši akadēmiskajiem bibliogrāfisko norāžu standartiem, norādot konkrētas lapaspuses vai tīmekļvietņu un līdzīgu elektronisko resursu saturam norādot maksimāli precīzu atrašanas vietu konkrētajās sadaļās, aprakstot ceļu līdz informācijai un sniedzot saiti uz to. Elektroniskajiem informācijas avotiem jāsniedz precīzs izmantotā materiāla un vietnes nosaukums atbilstoši akadēmiskajiem bibliogrāfisko norāžu standartiem, atzīmējot pēdējo vietnes skatīšanās/apmeklējuma reizi. Norādītām saitēm uz elektroniskajā vidē esošajiem informācijas avotiem uz nodevuma iesniegšanas brīdi jābūt aktīvām.
4.3. [bookmark: _Hlk169255608]visiem izstrādātajiem materiāliem (metodiskajiem materiāliem, mācību programmai, izdales materiāliem u.c.) atbilstoši ES fondu 2021.-2027. gada un Atveseļošanas fonda komunikācijas un dizaina vadlīnijām[footnoteRef:3], ir jāiekļauj ES un Labklājības ministrijas[footnoteRef:4] logo ansamblis. [3:  ES fondu 2021.-2027. gada un Atveseļošanas fonda komunikācijas un dizaina vadlīnijas (pieejams: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas)]  [4:  Valsts pārvaldes iestāžu vienotais grafiskais standarts (pieejams: https://www.mk.gov.lv/lv/valsts-parvaldes-grafiskais-standarts)] 


5. [bookmark: _Hlk169858235]Pakalpojuma izpildes grafiks:

Veicamās darbības un to izpildes termiņi:
	Veicamā darbība
	Termiņš
	Iesniegšanas forma

	1. Ievada sanāksme, kurā Izpildītājs prezentē Pasūtītājam metodoloģisko pieeju tehniskās specifikācijas 2.1. apakšpunktā minēto nodevumu izpildei un pārrunā neskaidros jautājumus, t.sk. vienojas par nodevumu izpildei būtiskiem jautājumiem.
	3 (trīs) nedēļu laikā pēc līguma spēkā stāšanās dienas.
	Informatīvā sanāksme MS Teams platformā vai citā veidā.

	2. Izpildītājs informē Pasūtītāju par tehniskās specifikācijas 2.1. apakšpunktā minēto nodevumu izpildi, t.sk. iekļaušanos laika grafikā, precizē turpmāko rīcību, neskaidros jautājumus, kā arī informē par grūtībām nodevumu izpildē, ja tādas radušās.
	1 (vienu) reizi 3 (trīs) nedēļās.
Ja nepieciešams, var vienoties par biežāku informēšanas termiņu, t.sk. ja Pasūtītājs pieprasa informāciju par izpildes progresu.
	Informatīvās sanāksmes MS Teams platformā vai citā veidā.

	3. Izpildītājs sagatavo un iesniedz Pasūtītājam metodiskos materiālus, tehnisko risinājumu un mācību programmu atbilstoši tehniskās specifikācijas 2.1. apakšpunktā noteiktajām prasībām.
	4 (četru) mēnešu laikā no līguma spēkā stāšanās dienas.
	[bookmark: _Hlk179542574]Elektroniski nosūtot uz e-pastu Pasūtītāja kontaktpersonai ( piemēram  Microsoft Word vai citā formā), ja pielikuma apjoms to atļauj, vai datu nesējā, vai citā formā, vienojoties ar Pasūtītāju

	4. Izpildītājs prezentē  tehniskās specifikācijas 2.1. apakšpunktā minētos nodevumus Pasūtītājam un Pasūtītājs sniedz komentārus.
	Ne vēlāk kā 1 (vienas) nedēļas laikā pēc 2 punktā minēto nodevumu iesniegšanas. 
	Klātienē vai attālināti MS Teams platformā vai citā veidā. 
Elektroniski nosūtot uz e-pastu Pasūtītāja kontaktpersonai prezentāciju PowerPoint vai citā formā.

	5. Nodevumu gala versijas iesniegšana Pasūtītājam
	Ne vēlāk kā 3 (trīs) nedēļas pirms Līguma termiņa beigām.
	Elektroniski nosūtot uz e-pastu Pasūtītāja kontaktpersonai ( piemēram, Microsoft Word vai citā formā), ja pielikuma apjoms to atļauj, vai datu nesējā, vai citā formā, vienojoties ar Pasūtītāju. 

	6. Izpildītājs saskaņo ar Pasūtītāju mācību norises datumu.
	Ne vēlāk kā 15 (piecpadsmit) darba dienas pirms mācību sākuma datuma.
	Elektroniski nosūtot uz e-pastu Pasūtītāja kontaktpersonai, piemēram,   Microsoft Word vai citā formā.

	7. Izpildītājs nodrošina mācību organizēšanu par tehniskās specifikācijas 2.1. apakšpunktā minētajiem nodevumiem, t.sk. vismaz 3 (trīs) darba dienas pirms mācību sākuma datuma elektroniski iesniedz Pasūtītajam mācību (izdales) materiālus.

	Ne vēlāk kā 2 (divas) nedēļas pirms Līguma termiņa beigām.
	Klātienē
Elektroniski nosūtot uz e-pastu Pasūtītāja kontaktpersonai, piemēram,  Microsoft Word vai citā formā.

	8. Nodošanas un pieņemšanas akta un rēķina iesniegšana.
	Nē vēlāk kā 5 (piecas) darba dienas pēc Pakalpojuma termiņa beigām.
	Elektroniski nosūtot uz e-pastu Pasūtītāja kontaktpersonai, piemēram, Microsoft Word vai citā formā 




[bookmark: _Hlk107920055]Iepirkums tiek veikts Labklājības ministrijas ES kohēzijas politikas programmas  2021.—2027. gadam tehniskās palīdzības ietvaros.
Tehniskās specifikācijas sagatavošanas datums 2024. gada 19. augusts.

